— Кожная экспедыцыя па-свойму асаблівая — і ў прафесійным, і ў кліматычным, і ў маральна-псіхалагічным плане, — расказвае знакаміты палярнік. — Цяперашняя каманда сумленна адпрацавала вахту, большую частку часу аддаючы рабоце. Аднак хачу падкрэсліць, што гэта работа не толькі тымі пяці чалавек, якія былі за палярным кругам. Гэта работа вялікага калектыву — ад лабарантаў да акадэмікаў, якія трымалі з намі пастаянную сувязь і дапамагалі па ўсіх пытаннях. Мы адчувалі неверагодную падтрымку з “вялікай зямлі”.